
O Volapükaflens Löfik ! 


Ün dekul yela 1998 eprimob ad bükön lämodis luldeg Spikotama- 
tidodema pro Spanyänapükans petiädöla fa F. J. Krüger. Ko tradut oma poed- 
ota : US SU JOL fa hiel Rubén Diario, efinükob lämodi lätik. Spelob vemo, 
das ejuitols tidodemi at. Ba omemols, das id ebükob tidodemi fa lautan at pro 
Svedänapükans bü yels anik. Su pad lätik Sirkülapenäda atmulik ebükob lisedi 
lölöfik lämodas anu pefinükölas. If reidan semik vilon getön lämodi(s) deföl, 
penolös obe, begö ! ed osedo) one Sirkülapenädi(s) tefik. 


Fümiko Filippus Johann Krüger, kel pämotom ün yel 1911, e kel 
ädeadom ün yel 1992, du Cifalöf oka, (äbinom Cifal mälid de 1977 jü 1983) 
ädunom plu ka Cifals votik (plåamü Johann Martin Schleyer) ad propagidön 
Volapüki. Kisi sevobs dö man stunabik at ? 


Älàmnom Volapüki ün yel 1937, pädiplomom tidan ùn yel 1949, tidal ün 
yel 1950, profäsoran ün yel 1951 kodù stim Cifala nulik ettimik, J. Schmidt, kel 
äbinom Cifal de 1950 jü 1957. Bevù yels 1956 e 1962 äredakom eli 
<Volapükagased pro Nedänapükans>, poso <Volapükagased> penemöli 
Äpenom pro gased at lartügis mödik. Ävedom sekretan feda Volapükaklubas. 
In mod at ästeifülom ad konsefön mufi liföl 


Äbinom man, kel älöfom pükis valasotik. Cifal Brian R. Bishop 
epenom obe mödikosi in tef at: ün mul okömöl obükob penedi at mu 
nitediki 


Valikosi Gudikùn Oles ed Olikanes 


sedom B 
Z r 











MON BINON VALIKOS 


Konsälalef semik in Lisladän pätomon sekü töbs mödik lödanas dis 
nämät oka. Kodü atos äsludoy ad tuvön pösodi nen töbs ad polön töbis 
votikanas. 


Fino ätuvoy pösodi somik, sevabo : jukeli. Ab jukel no äbinom 
kotenik tefü atos. 


"No dredolöd," äsagoy ome. "Sevobs, das vobod at no obinon 
fasilik, ab votaflano opelobs ole klonis mil a vig." 


Jukel fino äsiom osi. 


Konsälals seko ekolkömons ad zepön rajani at, ab balan 
lödanas, kel äbinom us, ätaom mobi. Ven isäkoms omi kikodo, 
ägespikom: 

"Labü klons mil a vig, olabom it töbis nonik !" 


EEESC EESE E 





Suno Pot Regik Greta-Britäna ozelon müti Britänik ko stom ven 
odabükon kedi nulik flänükamamäkas, kel ninädon i mäkis hitasenöfik bal- 
naedikün. 


Kölas liegik e jönikas, mäks at jonons difi e cenöfi stoma in Regän 
Pebalöl, e soäsä cenon stom, so cenon köl lefoga su mäk klada balid. Dili smalik 
mäka pebükon me hitöfanig e demü kod at, lefog dagik e glumik vedon lasüra- 
blöv fredik sosus doatoy oni ! 


Nendoto binons flinükamamäks nekösömik ! 

PLIN _SMALIK (XVIII 
FA ANTOINE DE SAINT-EXUPÉRY 





Plin smalik ätravärom däsärti ed äkolkömom flori te bal. Flor ko 
florableds kil, flor neveütikün . . . 


"Deli gudik !" äsagom plin. 

"Deli gudik !" äsagon flor. 

"Kiöpo mens binons - li ?" äsäkom plüto plin smalik. 

Ün del seimik, flor iloegon beivegön karovi. 

"Mens - li ? Mö ons kredob, das dabinons mäl u vel. Älogob onis 
bü yels anik. Ab neai sevoy kiöpo tuvön onis. Vien koedon spatön onis. 
Vuls defons ones, atos tupon onis vemo." 

"Adyö !" ägeom plin smalik. 

"Adyö !" äsagon flor. 

(Fövot ün mul balidkömöl) 
kekre eeeeEEEERHR 
SAP FRUTIK 


KIN-LI NEODON FLENIS, 

E NILÄDANIS RETO ? 
VALIKANS NEODONS ONIS: 
ED OB, ED OL, VERATO. 


EEEE EEEEEEEEEI 
Sie ode le ole oge ole olo oie ogo ote oge oie ode oh 


LABOL MOTI TE BAL, 
MOTI TE BAL IN VOL; 


E PÖSOD NONIK VOTIK 
ODUNOF SOMÖDO PRO OL ! 

TÄVAVENTÜR IN LAPÄN (XI) 
FA KARL MAY 


"Espikol veratiküno. Lekuratiküno etradutob ole utosi, kelos 
pepenos su papür; no enedunob vödi bal ed ino elüükob vödi 
bal. Mojedolöd papüri; no ga fruton oli." 

"Äsagol - li vo verati ?" äsäkom, dotöl. 

"sj," 

"Härra, (= O söl !) oxamob papüri at." 


"Lio odunol - li atosi ?" 


"Opokob dönu oni. If ufanobs tifani, papür binon gudik; ab if 
no ofanobs omi, papür no fruton." 


"Xam at no binon konfidovik, bi vilol fanön tifani dub ob, ab 
no me papür at. If verato oxamol somo, omutol golön soaliko." 


Äsüenom ed äsagom poso : 


"Espikol verato e sekü atos omekobs xami voto : tifan ya 
uklänedom - la moni; if otuvobs omi, ed i okoefom nosi, täno ogivob 
penädi at ome. If penäd jelon omi, binon gudik, ab if otuvobs moni, 
utos binos veratik, kelosi esagol obe." 


Dido klud at äbinon lelapänik; ab bi din äbinon so ventürik, 
äbaivögob. 

"Benö ! Jenosöd, kelosi vilol. Te jonolöd vegedi tifana." 

Älüstanobs ed änüdranobs fovo ini fot solöfik. Pos düp ba 


foldilik ärivobs klifapleni pebegloföl me vilods (= willows) döfik e nu 
dis nif. Is älogob vegedis manas tel. 

"Vilol - li, das osagob ole topi, kö eklänedol largentini ?" 
äsäkob eli Pent. 


"Otuvol - li oni ?" äsagom lestunölo. 
"Fümiko !" 


Äxamob vegedis bofik, äslifob ve bal e suno ästopob bü klifaslit 
nevidik. 


"Äbinos is !" 


"Härra, verato erätol osi!" ävokom. "Eklänedob sakilis in slit 
at e poso äfulükob sliti me nif.” 


"Logolöd isio! Is eluseadol ven älogedol moni ed is tifan 
äbinom, ven äflapom oli." 


"Lio logol - li atosi ?" 

"Oplänob latikumo atosi ole." 

Du foginan istanom dü pülatimil anik po Zent, nifajuks lunik 
idranons dibikumo ini nif e klu iposbinükons nüpedotis lekleilik. Seko 
älogob, das juk bal su sömäl äjonon vuni slenovik, kel äjinon as evedöl 
dub jok nämik len ston tipik. Ye äcedob gudikumo, das nu nog äsagob 
nosi dö lesevamal völadik at ele Pent. 

"Osökobs - li omi ?" äsäkom. 

"sj," 

Äslifobs fovio, se fot dönu ini geil nefotik e täno etaflanü geilem 


disio ini fälid travärik vidik, keli ämutobs sökön, jüs dönu ärivobs 
kamaläni maifik. Is veged penüpedon ini nif so leito, das pöjutäb 

eflitom - la vifiküno. Äfovobs leigo ed äslifobs vifü tren love plen 
lunidik. 


Somo ed in lüod at fümiko ärivobs ünü düps tel nilädani nilikün 
ela Pent, keli ivisitob ko om ya telna. Id om äbinom liegik, ye famül 
oma äbinädom te se om: jimatan oma, daut bal e teutnar (= dünan) 
bal, kel ijinom obe as no konfidovik. Söl oma ikonom obe, das 
ekömom se Norvegän, e das dünom omi ti du yel bal. Kel so soaliko 
riskom ad xänön love bels natädik, kösömo no elabom kodi lobabik ad 
lüvön lomäni okik. Kludo nu ätikob nevilädo, das om äbinom - la tifan. 
If nilud atäbinon veratik, so äkanoy niludön, das büä ärivom ludomi 
söla, äflekom -la flanio ad klänedön moni. Ab atos no äbinos jenet; 
veged ädugon ini leod no pevotüköl. U tifan äbinom vemo neprüdik u 
vemo mäpüdik, bi no äcedom osi töbidabiki, das äkudom sefi okik. 


(Fövot ün mul balidkömöl) 
G0GOOG0DOODODOOGGOA 


US SU JOL 


Us su jol jipul ästanof. Löpiotirolsöd naki ! 
Stemanaf denafon. Melan kanitülom. 
Sol sadon dremiko ini vat. Adyö ! Adyö ! 


Soeliko, drenölo äsölogof su vefs nafi nepuböl. 
Älefänof nog lü ob pokasärvätüli de klif, 
Su kel äbleibof stanön. Adyö ! Adyö ! 


Piklotof in bläg jipul jönik, 
Ledit binon so lügik ! Herem ofik älagon liviko 
Ed in logs ofa drens lelöfa ädabinons. Adyö! Adyö" 


Fa hiel Rubén Diario ( Se <Rimas> - Rimods) 





K K K K KE E E E KE KE K KE KE E K 

PENED DE CIFAL 
O redakan obsik ! 


Ereidob ko nited gretik setrati peneda fa Volapükjaflen /Vei/ 
Gillard pepenöl in nüm lätik Sirkülapenäda obsik, ab no lölöfiko 
kesenob. 


Ibä cedü ob difs bevü vödem e gramat püka fa Schleyer 
pedatuvöla ed at delas obsik no binons vemo gretiks. Verätiko slopans 
pükas bofik kanobs fasiliko suemön obis e dasevön difis e sinifis. Zuo 
pük pageböl du jenav valik Volapüka digädon pasevön. 


Kodü atos, mobob, das redakan gaseda obsik opübom bagafìi se 
stils bofik, sodas okanobs logön no difis, ab sümis. Ba id ovipol, o 
redakan digik, ninädön setratis nitedikün se gased Laustralänik veütik 
et tiädü <Kosmopolan>. 

Ko glids flenöfik ole e reidanes. 


Brian R. Bishop 
Cifal Volapükamufa 


(Fümiko oninädob setratis se <Kosmopolan> ìf flen Gillard vilom sedön 
somikis obe. Redakan). 


A A A A A A A A A A A A A A A 


KIKODO NO BALUGIKO ESAGOL-LI OSI? 





Balid oba binon in kran, Folid oba binon in tid, 

Ab no in risk, u sab, u plan. Ab no in mid, u fid, u sid. 
Telid oba binon in klud, Lätik oba binon in stom, 
Ab no in kap, u mot, u kud. Ab no in mel, u top, u flom. 
Kilid oba binon in mo, Sosus etuvol dinis obik, 


E leigo in fo c lo. Otuvol onis su bäk olik ! 





SPIKOTAMALÄRNODS PRO SPANYÄNAPÜKANS 
FA FILIPPUS JOHANN KRÜGER 








LISED LÖLÖFIK LÀRNODAS LULDEG 





Nüdugot 

1 Famül obik; 26. In stajon trenavega;, 

2. Säks e gespiks; 27. Melatäv e lutatäv; 

sR Dom obsik; 28. Jn stemanaf, 

4 Spikotam; 29. Süt in zif : <México>; 

$ Lödacem; 30. Seivid vega; 

6. Spikot bevü tidan e tidäb; EIR Visit zifa : <México>: 

i Leigod: 32 Dalogam lätik in <México>: 
8. Spikotil votik; 33 Caniselidöps; 

9, Pö visit; 34 Dunobs dünetis anik; 

10. Soarazälül: 35 Lä skrädan e jivogädan:; 

11 Fidacem; 36. Söl büedom mekön klotemi; 
12 Len tab: 37 Zigariselidöp: 

13 Slipacem: 38 Rem zigarülas; 

14. Göd e soar; 39. Heramasälun e jönasälun; 
15 In lotidöp: 40. Rajan ko heran; 

16 Pö suk lotida: 41 Yelasäsuns; 

F7. In staudöp; 42. Spots e muads; 

18 Fidäd. 43 Vaken su länäd; 

19. Nums, düp, dät: 44 Su melajol sabik; 
20. Dels e muls, düp: 45 Motoravab; 

2i, Mon Mäxikänik; 46 Ted e dustod: 
22 In monicänabüsid ed in bank: 47 Sanan, tutisanan e pötek: 
23 Dünotem potik; 48 Radion e televid; 

24 In telegrafabür ed in potöp; 49. Teat e bioskop: 

25 Tävs; 50. Dö literat Spanyänik. 





